Law Enforcement Against Prohibition

Law Enforcement Against Prohibition, LEAP (viranomais-/poliisityö kieltolakia vastaan) on yleishyödyllinen, Yhdysvalloissa toimiva kansainvälinen ja koulutuksellinen kansalaisjärjestö, johon kuuluu sekä entisiä että virassa olevia, nykyistä huumeiden vastaista sotaa vastustavia poliiseja, hallituksen agentteja ja edustajia muista lainvalvonnan yksiköistä."The solution to the failed drug war" Boston Globe 13.9.2008.LEAP kotisivu › Who We Are LEAPin perustivat 16. maaliskuuta 2002 viisi amerikkalaista poliisia.Police Officers Find That Dissent on Drug Laws May Come With a Price The New York Times 2.12.2011. Malliksi perustajat ottivat Vietnam Veterans Against the War -organisaation, joka sai uskottavuutensa käyttämällä puhujina myöhemmin parjatun sodan etulinjoissa taistelleita. LEAP:illa on yli 100 000 jäsentä ja kannattajaa, joista noin 5 000 ovat lainvalvojia, joskin heistä monet pysyttelevät nimettöminä. Heihin kuuluu myös 148 puhujaa 35:stä Yhdysvaltojen osavaltioista ja kuudestatoista maasta.LEAP - Speaker List . Jäseniä ja kannattajia LEAP:illa on tammikuussa 2014 ilmoitettu olevan 190 maasta.

Tavoitteet
LEAP:in tehtävä on vähentää sekä huumeiden vastaisen sodan aiheuttamia vahinkoja että kuolleisuutta, tauteja, rikollisuutta ja riippuvuutta lakkauttamalla lopulta kokonaan huumeiden kieltolaki.LEAP - Publications › LEAP Items › LEAP's Mission Statement .

LEAP:illa on kaksi ensisijaista tavoitetta: 

 Opettaa yleisöä, mediaa ja päättäjiä nykyisen huumelainsäädännön epäonnistumisesta esittämällä todellisemman kuvan historiasta, huumeidenkäytön syistä ja seurauksista, sekä kohonneista rikollisuusluvuista jotka todennäköisemmin johtuvat kieltolaista kuin huumeiden farmakologiasta.
 Palauttaa lainvalvojia kohtaan toivottu kunnioitus, jota on suuresti vähentänyt lainvalvonnan osallistuminen valtavaan huumesotaan.

Nämä tavoitteensa LEAP pyrkii saavuttamaan luomalla koko ajan kasvavaa joukkoa asiantuntevista ja selkeäsanaisista entisistä huumesotilaista, jotka voivat kokemuksiensa kautta kertoa kuinka nykyinen huumelainsäädäntö vaikuttaa poliisin ja yhteisön välisiin suhteisiin, lainvalvojien ja epäiltyjen turvallisuuteen, virkavirheisiin ja poliisikorruptioon, sekä kuinka suuria ovat nykyisen lakisäädännön aiheuttamat todelliset kulut, niin taloudelliset kuin henkirikokset.

Laillistaminen vai dekriminalisaatio

LEAP on huumelainsäädäntöä uudistava järjestö, joka uskoo lainalaisen säännöstelyn olevan ainoa eettinen ja pätevä tapa kumota huumeiden vastaisen sodan aiheuttamat vahingot. Lainalainen säännöstely loisi systeemin, jossa huumeiden myynti ja välittäminen olisi valtion säännöstelemää, kuten nykyiset tupakka- ja alkoholilait. Tällainen asetelma hankaloittaisi laitonta huumekauppaa niin paljon, että rikollisesta kaupankäynnistä voitaisiin päästä kokonaan eroon.

LEAP kannustaa kasvavaan muutokseen, jonka järjestö uskoo ajan myötä parantavan kansalaisten hyvinvointia. LEAP on kannattanut lakiehdotuksia jotka dekriminalisoisivat kannabiksen hallussapidon yhteen unssiin (n. 28g) asti, ja jotka laillistaisivat lääkekannabiksen. LEAP on myös toteuttanut yhteisöissä erilaisia haittoja vähentäviä toimenpiteitä, ja oli apuna viemässä eteenpäin kannabiksen laillistamista Coloradossa ja Washingtonissa. 

Jäsenyys

LEAP:in jäsenyys on kaikille avointa, mutta vain nykyiset tai työtehtävistään poistuneet lainvalvojat soveltuvat puhemiesten tehtäviin.

Hallitus

LEAP:in hallitukseen kuuluu Jack Cole, New Jerseyn poliisivoimista eläköitynyt komisario 40 työvuoden jälkeen, josta 14 vuotta huumeyksikössä; Peter Christ, eläköitynyt poliisikapteeni New Yorkista; Terry Nelson, entinen liittovaltion agentti joka työskenteli rajavartiostossa, USA:n tullissa ja Homeland Securityssa; David Bratzer, kanadalainen poliisi; Stephen Downing, entinen apulaisylikonstaapeli Los Angelesista; Diane Goldstein, eläköitynyt Redondo Beachin komentajakapteeni; Maria Lucia Karam, eläköitynyt tuomari Braziliasta; Alice Huffman, California State NAACP:n puheenjohtaja; Annie Machon, entinen British Secret Service Intelligence:n virkamies; Tony Ryan, eläköitynyt poliisi Coloradosta; Leigh Maddox, asianajaja ja eläköitynyt Maryland Staten poliisikapteeni; Richard Van Wickler, Cheshire County Department of Correctionsin ylitarkastaja. Neill Franklin, eläköitynyt Maryland Staten poliisi majuri toimii LEAP:in toimitusjohtajana.

Puhemiestoiminta

Kaikki LEAP:in puhemiehet ovat nykyisiä tai entisiä huumesotilaita. LEAP:in toimintaan osallistuu niin poliiseja, ehdonalaisvalvojia, tuomareita, syyttäjiä, vanginvartijoita ja vankilanjohtajia, kuin FBI:n ja DEA:n agentteja. LEAP:in puhemiehet luennoivat Rotaryklubeilla, konferensseissa, keskustelupalstoilla, sekä high school- ja collegetapahtumissa, joita yleensä on järjestämässä Students for Sensible Drug Policy -järjestö.

Media

LEAPin nimissä esiintyvät poliisit, tuomarit, syyttäjät ja muut rikosoikeuden ammattilaiset ovat saaneet säännöllisesti huomiota yhdysvaltalaisessa uutismediassa.Cop Says Legal Marijuana Makes Communities Safer CNN NewsStates consider moving beyond medical marijuana USA Today 24.10.2012.A New Leaf MSNBC Rachel Maddow Show 13.11.2012Last-Minute Push for Prop 19  Fox News 27.10.2010.

LEAP on myös julkaissut muutaman lyhyemmän tiedotusvideon Cops Say...the new LEAP video!Law Enforcement Against Prohibition ja järjestöstä on tehty yksi kokopitkä dokumentti vuonna 2006.Damage Done: The Drug War Odyssey

Katso myös
 National Organization for the Reform of Marijuana Laws

Lähteet

Aiheesta muualla

 Järjestön kotisivut
 Entinen huumepoliisi: "Ainoa tapa, jolla voidaan lopettaa korruptio, säästää henkiä ja suojella lapsia, on huumekaupan laillinen sääntely" Yle 9.3.2019
 NYT: Poliisit vaativat kannabiksen laillistamista USA:ssa Uusisuomi 3.12.2011.
 Poliisi-TV Extra: Poliisit huumeita vapauttamassa (1/2) (2/2) Yle TV2, 21.4.2011.
 Huumeet laillisiksi - USA:n huumepolitiikkaa kritisoivat jo huumepoliisitkin  Voima 6/2007.

Luokka:Yhdysvaltalaiset järjestöt
Luokka:Päihdepolitiikka
Luokka:Poliisitoimi